Pigilan ang pagkalat ng COVID-19 kung ikaw ay maysakit Magagamit na bersyon: Kung ikaw ay may sakit na COVID-19 o sa tingin mo ay maaaring mayroon kang COVID-19, sundin ang mga hakbang sa ibaba upang makatulong na maprotektahan ang ibang tao sa iyong tahanan at komunidad. Manatili sa bahay maliban kung kukuha ng pangangalagang medikal. • Manatili sa bahay. Karamihan sa mga taong may COVID-19 ay may sakit na banayad at gumagaling sa bahay nang walang pangangalagang medikal. Huwag umalis ng iyong bahay, maliban kung kukuha ng pangangalagang medikal. Huwag pumunta sa mga pampublikong lugar. Alagaan ang iyong sarili. Magpahinga at manatiling hydrated. Humingi ng pangangalagang medikal kung kinakailangan. Tumawag sa iyong doktor bago ka pumunta sa kanilang tanggapan para sa pangangalaga. Ngunit, kung mayroon kang problema sa paghinga o iba pang nakakapag-alalang mga sintomas, tumawag sa 911 para sa agarang tulong. Iwasan ang pampublikong transportasyon, pakikisabay sa sasakyan, o mga taksi. Ihiwalay ang iyong sarili mula sa ibang mga tao at mga alagang hayop sa iyong tahanan. • Hangga't maaari, manatili sa isang itinakdang silid at malayo sa ibang mga tao at mga alagang hayop sa iyong bahay. Gayundin, dapat kang gumamit ng hiwalay na banyo, kung may magagamit na ganito. Kung kailangan mong pumunta sa paligid ng ibang mga tao o hayop sa loob o labas ng bahay, magsuot ng telang pantakip ng mukha. ɞ Tingnan ang COVID-19 at Mga Hayop (COVID-19 and Animals) kung mayroon kang mga katanungan tungkol sa mga alagang hayop: Kung magkaroon ka ng mga emerhensiya na palatandaan ng babala para sa COVID-19 humingi kaagad ng medikal na atensyon. Kasama ang mga sumusunod sa mga emerhensiya na palatandaan ng babala*: • Problema sa paghinga • Patuloy na pananakit o presyon sa dibdib • Bagong pagkalito o hindi magising • Maasul na mga labi o mukha Hindi kasama ang lahat sa listahang ito. Mangyaring kumunsulta sa iyong tagapagbigay ng medikal na serbisyo para sa anumang iba pang mga sintomas na malubha o nakakapag-alala sa iyo. Tumawag sa 911 kung mayroon kang emerhensiyang medikal. Kung mayroon kang emerhensiyang medikal at kailangan mong tumawag sa 911, ipagbigay-alam sa operator na mayroon ka o sa palagay mo ay mayroon kang, COVID-19. Kung maaari, magsuot ng pantakip ng mukha bago dumating ang tulong medikal. Tumawag ka muna bago bisitahin ang iyong doktor. • Gumawa ng paunang tawag. Maraming mga pagbisita sa doktor para sa regular na pangangalaga ang ipinagpapaliban o ginagawa sa pamamagitan ng telepono o telemedicine. Kung mayroon kang appointment sa doktor na hindi maaaring ipagpaliban, tawagan ang tanggapan ng iyong doktor. Makakatulong ito sa opisina na maprotektahan ang kanilang sarili at iba pang mga pasyente. Kung ikaw ay may sakit, magsuot ng tela na tumatakip sa iyong ilong at bibig. • Dapat kang magsuot ng tela na tumatakip sa iyong ilong at bibig kung kailangang nasa paligid ka ng ibang mga tao o hayop, kabilang ang mga alagang hayop (kahit na sa bahay). Subaybayan ang iyong mga sintomas. • Kasama sa mga karaniwang sintomas ng COVID-19 ang lagnat at ubo. Ang problema sa paghinga ay isang mas malubhang sintomas na nangangahulugang dapat kang humingi ng medikal na atensyon. Sundin ang mga tagubilin sa pangangalaga mula sa iyong tagapagbigay ng pangangalagang pangkalusugan at lokal na kagawaran ng kalusugan. Magbibigay ang iyong lokal na awtoridad sa kalusugan ng mga tagubilin sa pagsusuri sa iyong mga sintomas at pag-uulat ng impormasyon. Hindi mo kailangang magsuot ng telang pantakip ng mukha kung nag-iisa ka. Kung hindi ka maaaring maglagay ng telang pantakip ng mukha (dahil sa problema sa paghinga), takpan ang iyong mga pag-ubo at pagbahing sa ibang paraan. Subukan na manatiling hindi bababa sa 6 na talampakan ang layo mula sa ibang mga tao. Makakatulong ito na protektahan ang mga tao sa paligid mo. Tandaan: Sa panahon ng pandemya ng COVID-19, ang mga medikal na klase ng pantakip ng mukha ay inilaan para sa mga manggagawa sa pangangalagang pangkalusugan at ilang mga unang tagatugon. Maaaring kailanganin mong gumawa ng telang pantakip ng mukha gamit ang isang scarf o bandana. cdc.gov/coronavirus CS 316120-Y 05/05/2020
Takpan ang iyong mga pag-ubo at pagbahing. • Takpan ng tisyu ang iyong bibig at ilong kapag umuubo o bumabahing ka. Itapon ang mga ginamit na tisyu sa isang may balot na basurahan. Agad na hugasan ang iyong mga kamay ng sabon at tubig nang hindi bababa sa 20 segundo. Kung walang magagamit na sabon at tubig, linisin ang iyong mga kamay gamit ang may alkohol na sanitizer ng kamay na may hindi bababa sa 60% na alkohol. Linisin ang iyong mga kamay nang madalas. • Hugasan nang madalas ang iyong mga kamay ng sabon at tubig nang hindi bababa sa 20 segundo. Ito ay lalong mahalaga pagkatapos ng pagsinga, pag-ubo, o pagbahing; pagpunta sa banyo; at bago kumain o maghanda ng pagkain. Gumamit ng sanitizer ng kamay kung walang magagamit na sabon at tubig. Gumamit ng may alkohol na sanitizer ng kamay na may hindi bababa sa 60% na alkohol, na sumasakop sa lahat ng ibabaw ng iyong mga kamay at pagkuskusin ang mga ito hanggang sa maramdaman mong tuyo na ang mga ito. Ang sabon at tubig ang pinakamahusay na gamitin, lalo na kung ang iyong mga kamay ay maruming-marumi. Iwasan ang paghawak sa iyong mga mata, ilong, at bibig ng mga kamay na hindi nahugasan. Iwasan ang pakikigamit ng mga personal na gamit sa bahay. • Huwag makigamit ng mga pinggan, baso, tasa, mga kagamitan sa pagkain, tuwalya, o gamit sa pagtulog sa ibang tao sa iyong bahay. Hugasan nang mabuti ang mga bagay matapos itong gamitin ng sabon at tubig o ilagay ito sa dishwasher. Linisin araw-araw ang lahat ng "madalas na hinahawakan" na mga ibabaw. • Linisin at disimpektahin ang mga madalas na hinahawakan na ibabaw sa iyong "silid ng maysakit" at banyo. Hayaan ang ibang tao na maglinis at mag-disimpekta ng mga ibabaw sa mga karaniwang lugar, ngunit hindi ang iyong silid-tulugan at banyo. Kung kailangang maglinis at magdisimpekta ang isang tagapag-alaga o ibang tao sa silid-tulugan o banyo ng taong maysakit, dapat nilang gawin ito kung kinakailangan lamang. Dapat magsuot ang tagapag-alaga/ibang tao ng maskara at maghintay nang sintagal ng maaari pagkatapos gamitin ng taong maysakit ang banyo. Kasama sa mga madalas na hinahawakan na ibabaw ang mga telepono, remote control, counter, ibabaw ng mesa, hawakan ng pinto, mga kagamitan sa banyo, inidoro, mga keyboard, tablet, at mga mesa sa tabi ng kama. Linisin at disimpektahin ang mga lugar na maaaring may dugo, dumi ng tao, o mga likido ng katawan. Gumamit ng mga pambahay na panlinis at pangdisimpekta. Linisin ang lugar o bagay ng sabon at tubig o ibang detergent kung marumi ito. Pagkatapos ay gumamit ng pambahay na pangdisimpekta. Siguraduhing sundin ang mga tagubilin sa tatak upang matiyak ang ligtas at epektibong paggamit ng produkto. Inirerekumenda ng maraming mga produkto na panatilihing basa ang ibabaw nang ilang minuto upang matiyak na napatay ang mga mikrobyo. Marami rin ang nagrerekumenda ng pag-iingat tulad ng pagsusuot ng mga guwantes at pagtiyak na mayroon kang mahusay na bentilasyon sa panahon ng paggamit ng produkto. Karamihan sa mga pangdisimpekta para sa sambahayan na rehistrado sa EPA ay epektibo. Paano itigil ang pagbubukod sa bahay • Ang mga taong may COVID-19 na nanatili sa bahay (nakabukod sa bahay) ay maaaring huminto sa pagkakabukod sa bahay sa ilalim ng mga sumusunod na kondisyon: ɞ Kung hindi ka magkakaroon ng pagsusuri upang malaman kung nakakahawa ka pa, maaari kang umalis ng bahay pagkatapos mangyari ang tatlong bagay na ito: § Wala kang lagnat nang hindi bababa sa 72 oras (iyon ay tatlong buong araw na walang lagnat nang hindi gumagamit ng gamot na pampababa ng lagnat) AT § ang iba pang mga sintomas ay bumuti na (halimbawa, kapag ang iyong ubo o pangangapos ng paghinga ay bumuti na) AT § hindi bababa sa 10 araw ang lumipas mula nang unang lumabas ang iyong mga sintomas. ɞ Kung magpapasuri ka upang malaman kung nakakahawa ka pa rin, maaari kang lumabas ng bahay pagkatapos mangyari ang mga tatlong bagay na ito: § Wala ka nang lagnat (nang hindi gumagamit ng gamot na pampababa ng lagnat) AT § ang iba pang mga sintomas ay bumuti na (halimbawa, kapag ang iyong ubo o pangangapos ng paghinga ay bumuti na) AT § nakatanggap ka ng dalawang magkasunod na negatibong pagsusuri, na 24 na oras ang pagitan. Susundin ng iyong doktor ang mga alituntunin ng CDC. Sa lahat ng mga kaso, sundin ang patnubay ng iyong tagapagbigay ng pangangalagang pangkalusugan at lokal na kagawaran ng kalusugan. Ang pagpapasyang ihinto ang pagbubukod sa bahay ay dapat gawin matapos konsultahin ang iyong tagapagbigay ng pangangalagang pangkalusugan at mga departamento ng kalusugan ng estado at lokal. Ang mga lokal na pagpapasya ay nakasalalay sa mga lokal na pangyayari.